́мъ у́бѡ влд̑ко всѣ́хъ, бж҃е сп҃си́телю на́шъ, наде́жде всѣ́хъ концє́въ землѝ, и су́щихъ въ мо́ри дале́че, и́же и въ се́й послѣ́дній и вели́кій спаси́тельный де́нь пятдеся́тницы пра́здника, та́йну ст҃ы́я и єдиносу́щныя, и соприсносу́щныя, и нераздѣли́мыя, и неслія́нныя тро̑цы показа́вый на́мъ, и наи́тіе и прише́ствіе ст҃а́гѡ и животворя́щагѡ твоегѡ̀ дх҃а, въ ви́дѣ ѻ́гненныхъ язы́кѡвъ на ст҃ы́я твоя̀ апо́столы излія́вый, и благовѣ́стники тѣ́хъ поста́вивый, бл҃гочести́выя на́шея вѣ́ры,и исповѣ́дники и проповѣ́дники и́стиннагѡ бг҃осло́вія показа́вый:́же и въ се́й всесоверше́нный и спаси́тельный пра́здникъ, ѡчищє́нія у́бѡ моли́твєнная, ѡ ѝже въ а́дѣ держи́мыхъ сподо́бивый пріима́ти, вели̂кія же подава́яй на́мъ надє́жды ѡслабле́нія содержи̂мымъ ѿ содержа́щихъ я̀ скве́рнъ, и утѣше́нію тобо́ю низпосла́тися